
KRITÉRIUM NA VYHODNOTENIE PONÚK
A 
PRAVIDLÁ   UPLATŇOVANIA   KRITÉRIA  NA VYHODNOTENIE PONÚK 

				 	
Ponuky sa budú vyhodnocovať na základe kritéria na vyhodnotenie ponúk, a to:

· na základe najnižšej ceny za dodanie požadovaného predmetu zákazky v EUR bez DPH; alebo

· na základe MEAT kritérií, a to najlepšieho pomeru ceny a kvality, t.j. ako ekonomicky najvýhodnejšia ponuka.

Obstarávateľská organizácia v konkrétnej výzve určí, na základe ktorého kritéria bude vyhodnocovať ponuky.

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch, resp. na základe presnejšej formulácie kritéria na vyhodnotenie ponúk (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou cenou, resp. na základe najlepšieho pomeru ceny a kvality za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou cenou resp. na základe druhého najlepšieho pomeru ceny a kvality za prvú za druhú, atď. Ponuku uchádzača predloženú na konkrétnu zákazku zadávanú v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria na vyhodnotenie ponúk za prvú, t.j. úspešnú ponuku odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia upozorňuje, že v prípade zhody ponúk bude rozhodovať parameter/re uvedený/é v vo výzve na predkladanie ponúk na konkrétnu zákazku zadávanú v rámci dynamického nákupného systému. 
